Brattekleiv

Brattekleiv er en tettbebyggelse på Tromøy i Arendal kommune, og ligger omtrent 10 kilometer fra Arendal sentrum via bilvei. Brattekleiv er en del av tettstedet Arendal. Stedet består av Indre og Ytre Brattekleiv, og ligger langs Galtesund, med Pusnes mot nord og Revesand mot sør. Fylkesvei 3564 går gjennom stedet, med avstikkeren Fylkesvei 3578 til Knekken.

Rederiet O B Sørensen & Co AS holdt til på Brattekleiv og anlegget Bratteklev skipsverft er et fredet teknisk kulturminne. 

Gabriel Scott bodde der i «Maagereiret» i 41 år frem til sin død i 1958.

 Referanser 
Brattekleiv på Norgeskart.no fra Statens kartverk, besøkt 30. desember 2024

Kategori:Bosetninger i Arendal